News Room 365 WATCH LIVE TV
GST:త‌గ్గిన జీఎస్టీ వ‌సూళ్లు
వస్తు సేవల పన్ను ( జీఎస్టీ) వసూళ్లలో తగ్గుదల చోటు చేసుకుంది. ప్రస్తుత ఏడాది మే నెలలో జీఎస్టీ వసూళ్లు రూ. 94,016కోట్లుగా నమోదయ్యా యి
Samayam Telugu | Updated:
Jun 2, 2018, 10:30AM IST
వస్తు సేవల పన్ను ( జీఎస్టీ) వసూళ్లలో తగ్గుదల చోటు చేసుకుంది. ప్రస్తుత ఏడాది మే నెలలో జీఎస్టీ వసూళ్లు రూ. 94,016కోట్లుగా నమోదయ్యా యి. గత నెల ఏప్రిల్‌లో ఈ వసూళ్లు రూ.1.03లక్షల కోట్లుగా ఉన్నాయి. గత మాసంలో సిజీఎస్టీ కింద రూ. 15,866 కోట్లు, రాష్ట్ర జీఎస్టీ కింద రూ.21,691 కోట్లు. ఐజీఎస్టీ కింద రూ. 49,120 కోట్లు, సెస్‌ వసూళ్లుగా రూ. 7,339 కోట్లు చొప్పున వసూళ్లయ్యాయి.
జీఎస్టీ వ‌సూళ్లు
2017-2018 ఆర్థిక సంవత్సరంలో నెలవారీ సగటు జీఎస్టీ వసూళ్లు రూ.89,885కోట్లుగా నమోదయ్యాయని ఆర్థిక శాఖ కార్యదర్శి హస్ముఖ ఆధియా పేర్కొన్నారు. దీంతో పోల్చితే గత మాసం వసూళ్లలో పెరుగుదల ఉన్నట్లేనని అన్నారు. ఇ-వే బిల్లులను ప్రవేశపెట్టిన తర్వాత వచ్చిన మెరుగైన ప్రదర్శనను ఇది ప్రతిబింబిస్తుందని ట్వీట్‌ చేశారు. మొత్తం వసూళ్లు పెరగడమేకాకుండా, రిటర్న్స్‌ సంఖ్య కూడా పెరిగిందన్నారు. మే 31 వరకు ఏప్రిల్‌ నెలలో దాఖలు చేసిన రిటర్న్స్‌ సంఖ్య 60.47 లక్షలతో పోలిస్తే 62.46కి పెరిగిందన్నారు. మార్చి నెల జీఎస్‌టీ పరిహారం కింద మే 29న రాష్ట్రాలకు రూ.6696కోట్లు విడుదల చేశారు.